Na temelju članka 29. Statuta Općine Tompojevci («Službeni vjesnik» Vukovarsko-srijemske županije br. 04/21), Općinsko vijeće Općine Tompojevci na 8. sjednici održanoj dana 31. ožujka 2022. godine, donijelo je:

**ODLUKU**

**o prihvaćanju izvješća o radu općinskog načelnika Općine Tompojevci**

**za razdoblje od 01.07. – 31.12.2021. godine**

Članak 1.

Prihvaća se Izvješće o radu Općinskog načelnika Općine Tompojevci za razdoblje od 01.07. – 31.12.2021. godine (KLASA: 024-03/22-02/01, URBROJ: 2196-26-03-22-1, od 14. ožujka 2022. godine), koje je sastavni dio ove Odluke.

Članak 2.

Ova Odluka stupa na snagu osmog dana od dane objave u „Službenom vjesniku“ Vukovarsko-srijemske županije.

OPĆINSKO VIJEĆE OPĆINE TOMPOJEVCI

KLASA: 024-01/22-01/07

URBROJ: 2196-26-02-22-1

Tompojevci, 31. ožujak 2022.

PREDSJEDNIK OPĆINSKOG VIJEĆA

Ivan Štefanac

Na temelju članka 35 b. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20 ) i članka 50. stavka 1. Statuta Općine Tompojevci („Službeni vjesnik“ Vukovarsko-srijemske županije broj 04/21), Općinski načelnik Općine Tompojevci podnosi Općinskom vijeću sljedeće:

**IZVJEŠĆE O RADU OPĆINSKOG NAČELNIKA**

**za razdoblje od 01.07. - 31.12.2021. godine**

**UVODNI DIO**

Sukladno zakonskim obvezama, utvrđenim i Statutom Općine Tompojevci, općinski načelnik je obvezan dva puta godišnje podnijeti Općinskom vijeću polugodišnje izvješće o svom radu.

Zakonom o lokalnoj i područnoj ( regionalnoj ) samoupravi, utvrđeno je da Općinski načelnik obavlja izvršne poslove lokalne samouprave, priprema prijedloge općinskih akata, izvršava ili osigurava izvršavanje općih akata predstavničkog tijela, usmjerava djelovanje upravnih tijela jedinice lokalne samouprave u obavljanju poslova iz njihova samoupravnog djelokruga, te nadzire njihov rad, upravlja i raspolaže nekretninama i pokretninama u vlasništvu jedinice lokalne samouprave, kao i njezinim prihodima i rashodima, a u skladu sa zakonom i statutom, te obavlja i druge poslove utvrđene Statutom.

U izvještajnom razdoblju Općinski načelnik Općine Tompojevci, u okviru svog djelovanja, obavljao je izvršne poslove iz samoupravnog djelovanja općine koji su mu povjereni zakonom, utvrđivao je prijedloge općih akata koje donosi Općinsko vijeće, davao mišljenje o prijedlozima odluka i drugih akata, izvršavao i osiguravao izvršenje općih akata Općinskog vijeća, prostornog plana te drugih akata Općinskog vijeća, upravljao nekretninama i pokretninama u vlasništvu općine, usmjeravao djelovanje Jedinstvenog upravnog odjela Općine u obavljanju poslova iz samoupravnog djelokruga Općine, nadzirao njihov rad, te obavljao i druge poslove u skladu sa zakonom, statutom Općine i aktima Općinskog vijeća.

**PODRUČJE ZAPOSLENOSTI:**

1. Dužnosnici..................................2 / 2 profesionalno obavljanje dužnosti ( Općinski načelnik,zamjenik Općinskog načelnika iz reda pripadnika rusinske nacionalne manjine)
2. Jedinstveni upravni odjel............6 (od toga 4 službenika na neodređeno vrijeme i 2 službenika na određeno vrijeme-projekt Zaželi II faza )

**JAVNOST RADA :**

Javnost rada osigurana je objavom akata u službenim vjesniku Vukovarsko-srijemske županije, na web stranici Općine Tompojevci ( www.opcina-tompojevci.hr ), na oglasnoj ploči općine, na sjednicama Općinskog vijeća, u komunikaciji sa mještanima i medijima.

**DONEŠENI AKTI IZ DOMENE NAČELNIKA I PREDLAGANJE AKATA KOJE DONOSI OPĆINSKO VIJEĆE:**

U izvještajnom razdoblju održane su četiri (4) radne sjednice Općinskog vijeća.

Donesene su odluke i akti koji su u skladu s našim planovima, projektima i ciljevima usmjerenim ka podizanju kvalitete života naših mještana. Ono se ogleda kroz izgradnju komunalne i društvene infrastrukture, društvenih djelatnosti, kroz obrazovanje, sport i rekreaciju, kulturu i jačanje civilnog društva. Sve odluke i akti objavljeni su na službenim stranicama Općine Tompojevci i u službenom glasilu Općine Tompojevci “[Službeni vjesnik](http://www.vusz.hr/info/sluzbeni-vjesnik)” Vukovarsko-srijemske županije.

**PROVEDENE AKTIVNOSTI:**

* Nastavljeno je održavanje javnih površina,mjesnih groblja,javne rasvjete,nerazvrstanih cesta sukladno programu održavanja komunalne infrastrukture
* Kupljeni alati za održavanje javnih površina(trimeri,kolica,lopate,metle…)
* Nastavljeno provođenje Odluka Stožera CZRH
* Održan nogometni kamp Mikluševci u suradnji s Školom nogometa Korner gdje je sudjelovalo 40 djece i 5 trenera
* Osnovano vijeće za prevenciju kriminaliteta Srijem u suradnji s PGP Tovarnik te s Općinama Tompojevci, Tovarnik i Lovas
* Podjele paketa Crvenog križa u suradnji s vijećnikom Općine Tompojevci i povjerenikom Crvenog križa za Općinu Tompojevci Antunom Lukićem
* Sudjelovanje na folklornoj manifestaciji Mikluševačko ljeto 2021
* Sudjelovanje na folklornoj manifestaciji Chak 2021
* Završen projekt-Rekonstrukcija ceste produžetak Vinkovačke ulice u naselju Berak
* Sudjelovanje na 3. Memorijalu Šimo Đamić-Štit Domovine
* Održana provedba projekta-ZELENA ČISTKA 2021
* Održana provedba projekta-Zasadi stablo,ne budi panj!
* Održan 3.Festival dječje knjige u OŠ Čakovci
* Prijava projekta-Zgrada dječjeg vrtića Tompojevci na MRRFEU mjera 7.4.1. u suradnji s Razvojnom agencijom TINTL
* Potpisani ugovori i završeni radovi za-Energetsku obnovu općinske zgrade s Vatrogasnim domom u naselju Tompojevci
* Potpisani ugovori i završeni radovi na izgradnji-Pristupne staze i rampe za pristupačnost osoba s invaliditetom
* Završen projekt-Adaptacija nestambene zgrade Dom kulture Bokšić
* Završen programa javnih radova - Revitalizacija javnih površina i zaštita okoliša
* Završen program Zaželi II faza
* Održana završna konferencija programa Zaželi II faza
* Započeta provedba programa-Kap dobrote 2
* Sudjelovanje i organizacija Dana sjećanja na stradanje naselja općine Tompojevci (Berak, Čakovci, Bokšić, Mikluševci, Tompojevci, Šuma Jelaš),Dana sjećanja na stradanje grada Vukovara,Dana sjećanja na stradanje svih ostalih naselja Vukovarsko-srijemske županije, premijerno prikazivanja filma Berak-neispričana priča i Plavi kaputić-30 godina poslije
* Održana vježba Sustava civilne zaštite-Šumski požar Jelaš 2021.
* Izrađena projektna dokumentacija za sanaciju i obnovu Hrvatskog doma u Tompojevcima i Doma kulture u Berku
* Prijavljen projekt –Sanacija Hrvatskog doma Tompojevci na natječaj Ministarstva kulture i medija
* Održana Božićna priredba u OŠ Čakovci i Igraonici Bokšić pri čemu su podijeljeni paketići svoj djeci predškolske i školske dobi
* Potpisani ugovori o dodjeli stipendija studentima s područja Općine Tompojevci
* Sufinancirani su troškovi prijevoza za učenike srednjih škola i djece predškolske dobi s područja Općine Tompojevci
* Isplaćeno 43 novčane pomoći za poboljšanje kvalitete života djece predškolske dobi
* Nastavljeno je isplaćivanje financijske naknade za novorođene bebe roditeljima s područja Općine Tompojevci
* Sudjelovanje u nacionalnoj kampanji sadnje stabala
* Započela provedba –Predškolskog odgoja 2021./2022.
* Obavljen aviotretman-dezinsekcija komaraca na području Općine Tompojevci
* Obavljena jesenska deratizacija
* Sklopljen ugovor Općine Tompojevci i Hrvatske Pošte o poslovnoj suradnji
* Nastavak financiranja Bibliobusne službe
* Građanima slabijeg imovinskog i zdravstvenog stanja te korisnicima zajamčene minimalne naknade pružene su jednokratne pomoći
* Sudjelovanje na koordinacijama župana, gradonačelnika i načelnika VSŽ, sjednicama Općinskog vijeća, sjednicama Mjesnih odbora, sjednicama TINTL-a i LAG-a, koordinacijama Stožera CZ VSŽ i Općine Tompojevci
* Sudjelovanje na konferencijama, seminarima, koordinacijama i sastancima u Ministarstvima RH, čelnicima gradova i županija RH, te ostalih partnera bitnih za razvoj naše zajednice

Ovo je kratak pregled svega onoga što smo radili u izvještajnom razdoblju, a sve smo to postigli zajedničkim radom Općinskog načelnika, zamjenika Općinskog načelnika iz reda rusinske nacionalne manjine, Općinskog vijeća i Jedinstvenog upravnog odjela. Zahvaljujem svima na suradnji, pomoći i podršci.

KLASA: 024-03/22-02/01

URBROJ: 2196-26-03-22-1

Tompojevci, 14.03.2022.godine

OPĆINSKI NAČELNIK

Milan Grubač